钦定古今图书集成/明伦汇编/氏族典/第339卷 > 刘清之
## 钦定古今图书集成/明伦汇编/氏族典/第339卷 > 刘清之

按《宋史刘清之传》：“清之字子澄，临江人。受业于兄靖
之。甘贫力学，博极书传。登绍兴二十七年进士第，调
万安县丞。帅龚茂良荐之，得知宜黄县。茂良入为参
知政事，与丞相周必大荐于孝宗，召入对，改太常寺
主簿。丁内艰，服除，通判鄂州，改衡州。清之念士风未
振，筑临蒸精舍讲学，为阅武场，作朱陵道院。部使者”
以清之不能媚己，贻书台臣，诬以劳民用财，论罢。光
宗即位，起知袁州，疾卒。